અમદાવાદઃ આ વર્ષે ગુજરાત પર મેઘરાજાની મહેર વરસી રહી છે. સૌરાષ્ટ્ર અને ઉત્તર ગુજરાતને ઘમરોળ્યા બાદ મેઘરાજાએ દ. ગુજરાત તરફ સવારી કરી છે. ચોવિસ કલાકમાં નવસારી અને વલસાડ વિસ્તારોમાં વરસાદની ધમાકેદાર બેટીંગથી કેટલાય ગામમાં પાણી ભરાઈ ગયા છે. વલસાડમાં 24 કલાકમાં 11 ઇંચ વરસાદ નોંધાયો છે. વલસાડ શહેરમાં અને જિલ્લાના અનેક ગામોમાં ગોઠણસમા પાણી ભરાઈ ગયા છે. સ્થિતિની ગંભીરતાને જોતા કલેક્ટરે જિલ્લાની તમામ સ્કૂલ્સ અને કોલેજીસમાં રજા જાહેર કરી દીધી છે.